પ્રદ્યુમ્ન પાર્ક ઝૂમાં મ્યુનિ.તંત્ર ભારતનું સૌથી મોટુ વાઈલ્ડલાઈફ મ્યુઝિયમ પણ ઉભું કરવા જઈ રહ્યું છે. ઝુ સુપ્રિટેન્ડેન્ટ હિરપરાના જણાવ્યાનુસાર વાઈલ્ડલાઈફ મ્યુઝિયમ બે તબક્કામાં 6 સેક્શનમાં તૈયાર થઈ રહ્યું છે. પ્રથમ ફેઝમાં ઝુ વિશેની માહિતી, ઝુ શા માટે હોવું જોઈએ ?, ભારતમાં કેટલા ઝૂ છે ? ઝુમાં કેવી સુવિધા હોવી જોઈએ ?, ઝૂમાં હોસ્પિટલ કેવી હોવી જોઈએ ? વગેરેની સંપૂર્ણ માહિતી પૂરી પાડવાનું કામ પૂર્ણ થઈ ચૂક્યું છે. આ ઉપરાંત ગીરની સંસ્કૃતિ અને ગિરનારનું આબેહુબ મોડેલ પણ તૈયાર છે હવે બીજા તબક્કામાં મેમલ્સ ગેલેરી કે જેમાં સિંહ, વાઘ, દીપડાની સાઈઝ જેટલા મોડેલ્સ, રેપ્ટાઈલ્સ ગેલેરી જેમાં મગર, સાપ, અજગર, કાચબાના મોડેલ્સ તેમજ કચ્છની સંસ્કૃતિ, ત્યાનાં અગરિયા, માલધારીઓની જીવનશૈલી પણ મોડેલના રૂપમાં મૂકાશે.